GiliGold/VAD_KnessetCorpus huggingface dataset:
ענבל משש:
 יחד עם זאת המספרים של יציאה של עובדים בענף הסיעוד הם כרגע מאוד זניחים
ענבל משש:
 אני רואה מחויבות גדולה של העובדות הזרות למטופלים שלהן ולהישאר לצדם בעת הזאת
ענבל משש:
 גם בבתי אבות זה עלה וחזר
ענבל משש:
 כשביקרתי אתמול בבית האבות "הלפרין" באשקלון השגרירה העבירה מסרים בשיחת וידיאו שעשינו לעובדות
ענבל משש:
 גם הפיליפינים, גם הסרי-לנקים, גם הנפאלים – כולם מחזקים את העובדים ועומדים לצד ישראל
ענבל משש:
 זה מאוד מחמם את הלב ומרגש בעת הזאת
ענבל משש:
 כפי שאמרת, זה אות כבוד
ענבל משש:
 אנחנו בהחלט מנסים להכיל את כל הרגשות שצפים ולתת להם מענה בכל מיני אפשרויות סיוע שאנחנו נותנים בתמיכה נפשית,  בביקורים, במכתבים שהוצאנו, בטפסים ובהנחיות
ענבל משש:
 גם בהנחיות לכל הלשכות בכל הענפים ליצור קשר עם העובדים הזרים ועם המטופלים; לבדוק ששלומם בטוב, לחזק אותם ולבחון האם יש בקשות מיוחדות שלא הגיעו לפתחנו ואנחנו יכולים לסייע
ענבל משש:
 במקום שהלשכה יכולה לסייע היא עושה את זה, ובמקום שהיא צריכה להעביר אלינו בעיות שנותרו ללא פתרון אנחנו מגישים את הסיוע
ענבל משש:
 היה חשוב מאוד להנחות את כולם ליצור קשר עם העובדים באופן אישי
ענבל משש:
 אולי נשמע היום סקירה מהענפים השונים מה הם עשו
ענבל משש:
      יש קצת דריכות, יש גם אי ודאות ויש חשש ובלבול אבל צריך לעקוב אחר תמונת המצב
ענבל משש:
 אבל בענפים: חקלאות, בניין, סיעוד וסיעוד מוסדי ומלונאות אני לא רואה היקפים משמעותיים, אני לא יודעת להגיד לגבי התאילנדים
ענבל משש:
 רצים סרטונים מאוד מזעזעים וזה משפיע על השיח בתאילנד ומשפיע על העובדים פה שצורכים שירותים ברשתות החברתיות, על החברים ששילמו בחייהם
ענבל משש:
 לכן כרגע אני לא יודעת אבל, לפי השגרירות, כפי שאמרתי, כ-6,000 עובדים – חלקם התחרטו כי הם נמצאים במקום בטוח יותר ובוחרים להישאר
ענבל משש:
 אז אנחנו נעקוב אחרי הנתונים בהמשך נוכל לספק תמונת מצב
ענבל משש:
 אנחנו ביום ה-11, ואנחנו עוקבים אחר הדברים
ענבל משש:
      כפי שאמרתי בעת הזאת אנחנו עושים כל מאמץ לתת מענה בכל הענפים
ענבל משש:
 ההנחיה שלנו גם הייתה להעביר עובדים בענף הבניין מאתרים סגורים
ענבל משש:
 אנחנו מנסים לעבוד על זה ולפתוח את האתרים אבל האתרים סגורים
ענבל משש:
 העובדים הזרים לא מועסקים כרגע, והם יושבים בבתים
ענבל משש:
 הייתה פנייה של שר העבודה אלינו ומנכ"ל הרשות אייל סיסו אישר מעבר זמני של עובדים מענף הבניין למפעלים קיומיים וחיוניים מוכרים כדי לתת מענה למשק שיש בו מחסור כרגע בכוח אדם
ענבל משש:
 צריך לזכור שיש גם עובדים פלסטינים שלא מגיעים מעזה ובטח מיהודה ושומרון בגלל הסגר שהטיל שר הביטחון
ענבל משש:
 יש החרגה של ענפים מסוימים אבל מהקולות בשטח אני שומעת שגם העובדים הפלסטינים חוששים
ענבל משש:
 יש קצת עיכובים בכניסה במעברים ולכן מגיעים עובדים במספרים זניחים יחסית
ענבל משש:
 עשינו הרבה הקלות בכל הענפים כדי לתת מענה
ענבל משש:
 לענף מוסדות הסיעוד שצריך את כוח האדם הזה נתנו הנחיה זמנית של אי אכיפה
ענבל משש:
 זה מסייע, לדעתי
ענבל משש:
 הם מרכזים עכשיו מאמץ בגיוס עובדים מכל מיני מקומות נוכח זה שיש להם למעלה מ-1,000 עובדים זרים מנפאל
ענבל משש:
 אבל גם תחת אותם פלסטינים שלא מגיעים הם מנסים לגייס עובדים
ענבל משש:
 מה שחשוב זה להבטיח עכשיו את החוסן גם של העובדים הזרים וגם את הביטחון, את שלומם ואת בריאותם, וכמובן גם את הרציפות התפקודית של המשק
ענבל משש:
 אנחנו מנסים יחד עם המשרדים האחרים לתכלל את כל הצרכים ולתת מענה
ענבל משש:
      במלונאות נתנו אפשרות לנייד עובדים בין הרשת
ענבל משש:
 כמובן, כל המלונות פונו לטובת אוכלוסייה מהעוטף והם עושים עבודת קודש במלונות כדי לתת מענה
ענבל משש:
 גם אפשרנו העסקה של הפיליפינים באזור אילת – דבר שהיה מוגבל
ענבל משש:
 אתמול גם ביקרתי בים המלח ושוחחתי עם המלונות
ענבל משש:
 כרגע זה נותן להם מענה טוב, והם יכולים להמשיך לקיים את העבודה שלהם
ענבל משש:
 גם דחיית מועדים לתשלום שנתנו למעסיקים של פלסטינים, דחיות והקלות במה שאפשר
ענבל משש:
 זה פחות או יותר מה שעשינו עד עכשיו
ענבל משש:
      חשוב לנו לבקר בשטח
ענבל משש:
 ביקרנו גם בבתי חולים עובדים שמאושפזים, ואנחנו בקשר ישיר
ענבל משש:
 יש לנו הרבה הערכה בעת הזאת לעובדים הזרים ולמדינות שעומדות לצדנו גם בכך שהן מאפשרות לעובדים להמשיך מתוך אותה מחויבות לעשות עבודה חשובה למשק הישראלי
ענבל משש:
 אני אשמח לענות לכל שאלה
אליהו מרידור:
 אני מניח שאין מי שלא יכול היה להתרשם מכמות הביקורים והירידה לפרטים בשטח שאתם מבצעים, ואת באופן אישי באופן נרחב
אליהו מרידור:
      כמה שאלות שעלו במהלך הסקירה שלך שאשאל אותן במרוכז: האם אותם עובדים שמבקשים לצאת מהארץ קיבלו הצעות בעידוד המשרד שלכם לעבור לענפים אחרים באזורים שהם לא אזורי לחימה כדי שיישארו במאגר ויהיה קל יותר לשלב אותם חזרה במקום עיסוקם הקבוע? שנית, האם נבחנת אפשרות מתן מענק מקדם לעובדים ממגוון תחומים להשתלב חזרה בחקלאות באזור העוטף? שלישית, האם המשרד נערך לקראת העובדה שגם לאחר הלחימה, בוודאי בזמן הקרוב, ויכול להיות שגם בזמן הקרוב פחות לאחר הלחימה עובדים מעזה לא יגיעו, ולפיכך המשק יזדקק ליותר ידיים עובדות מחו"ל? שאלה רביעית: האם תוך כדי התהליך הזה אתם בוחנים אפשרות הבאת עובדים זרים ממדינות שאנחנו עובדים איתן וממדינות שעדיין לא התחלנו את העברת העובדים לארץ?
ענבל משש:
אני אענה לפי הסדר: לגבי אישור לעבור לענפים אחרים – עבדנו באופן מאוד מסודר למרות הכאוס הגדול מאוד
ענבל משש:
 כל ההנחיות שהוצאנו הוצאו בחוזר ראש מינהל בצורה מסודרת לכל הענפים כדי שתהיה ודאות בתוך אותה אי ודאות קיימת
ענבל משש:
 האישור לעבור לענפים אחרים ניתן אך ורק בענף הבניין שיכול לספק עובדים למפעלים חיוניים וקיומיים
אליהו מרידור:
למה? זאת השאלה
אליהו מרידור:
 את זה אני מבין ויודע – למה?
ענבל משש:
עשיתי סקירה על כל הענפים
ענבל משש:
 עובדי סיעוד ביתי בוודאי שלא ניתן לנייד לענפים אחרים - -
ענבל משש:
- - עובדי מלונאות שמסייעים כרגע לאוכלוסייה האזרחית – ודאי שלא; עובדי מוסדות הסיעוד – וודאי שלא
ענבל משש:
 האם אדוני מתכוון לענף החקלאות?
אליהו מרידור:
אני מתכוון גם לענף החקלאות
אליהו מרידור:
 עובד שעובד בחקלאות ולא מעוניין להישאר במקום העבודה הקבוע שלו בשל היותו של מקום העבודה בשטח מלחמה פעיל מאוד, וניתן יהיה להשאיר אותו בארץ בענף חקלאות באזור אחר או בענף אחר אבל לא באזור לחימה, כדי שהמאגר יישמר בנפח שלו כמה שיותר
אליהו מרידור:
 זאת אומרת אם ננייד עובד בחקלאות מהעוטף לתחום אחר באזור שאינו אזור לחימה הרווחנו מכך שסיפקנו לו עבודה ומקום מגורים, ואנחנו הרווחנו והמעסיק הקבוע שלו הרוויח שהוא עדיין נשאר במאגר
אליהו מרידור:
 כי עובד שיצא יהיה קשה יותר להחזיר אותו; עובד שנשאר נמצא עדיין על גלגל התעסוקה ובשוך הקרבות הוא יוחזר למקום הקבוע שלו
ענבל משש:
יש כ-5,700 עובדים זרים תאילנדים באזור העוטף
ענבל משש:
 מרביתם נוידו למעסיקים בחקלאות
ענבל משש:
 הם, כמובן, מתאוששים ויתאוששו - -
אליהו מרידור:
זאת הייתה אחת היוזמות שלי – להעביר לאזור הערבה שהוא לא מוכה קרבות, לפחות לא בשלב הזה
ענבל משש:
אנחנו אפשרנו לעבור לכל מקום בטוח אחר, לפי צורכי הענף
ענבל משש:
 גם ככה הענף חסר ידיים עובדות, ומשרד החקלאות יוכל לאשש את זה
ענבל משש:
 אדוני מכיר שיש החלטת ממשלה להביא 9,000 עובדים נוספים; אז אדוני יודע שבסוף הביטחון התזונתי זה גם העובדים הזרים, כוח האדם שיכול לסייע לענף הזה
ענבל משש:
 אני נפגשתי ביום שישי עם התאחדות חקלאי ישראל, ואני בקשר עם כל ההתאחדויות שנוגעות לענף החקלאות
ענבל משש:
 הצורך בעובדים זרים בענף הוא קריטי להמשך קיום הביטחון התזונתי ואספקת מוצרים בסיסיים של החקלאות
ענבל משש:
 אני לא חושבת שזאת העת ושיש בכלל אפשרות כזאת, אבל משרד החקלאות יידע להסביר את זה אפילו טוב ממני, כנראה, כי הם יודעים להסביר את צורכי הענף
ענבל משש:
 אני יכולה להגיד מה שמעתי מהם גם ממשרד החקלאות וגם מההתאחדויות: הצורך בידיים עובדות בחקלאות הוא קריטי ואקוטי, ואי אפשר להעביר עובדים מחקלאות לענפים אחרים כי צריך לסייע לחקלאות ולחקלאים
אליהו מרידור:
כשמגיע עובד כלשהו ואומר שהוא לא נשאר בארץ כי מסוכן פה והוא גם לא עובד ולכן אין לו למה להישאר כאן – אנחנו אומרים לו, בוא תעבור למקום שהוא לא בתחום החקלאות
ענבל משש:
לאיזה תחום אדוני מתכוון?
אליהו מרידור:
למגוון רחב של תחומים
אליהו מרידור:
 כל מעסיק שביום-יום שלו מסתייע בעובדים זרים פלסטינים שכרגע לא נמצאים - -
ענבל משש:
גם הפלסטינים לא הגיעו לעבודה בחקלאות
ענבל משש:
 אז צריך להבין שהחקלאים ממילא נמצאים במחסור של כוח אדם אקוטי
אליהו מרידור:
קודם כול אני רוצה לדאוג לחקלאים באזור העוטף, ואין ספק שאני רוצה שעובד מסוים שעובד בחקלאות בעוטף יישאר
ענבל משש:
אדוני, חשוב לשמור את העובדים בענף החקלאות קודם כול
אליהו מרידור:
ברשותך, גברת משש - -
ענבל משש:
אני אגיד שהם נוידו באופן זמני לחקלאים אחרים
ענבל משש:
 אני מאחלת לכולנו שמהר מאוד נמשיך לראות בעוטף עזה חקלאות - -
אליהו מרידור:
חד-משמעית
ענבל משש:
- - ושהעובדים הזרים יחזרו חזרה למעסיקים המקוריים שלהם
אליהו מרידור:
 ואני אומר שכדי שזה יקרה בחזרה ובאופן מהיר - -
ענבל משש:
אז צריך לשמר אותם בענף החקלאות
אליהו מרידור:
תרדי רגע לסוף דעתי: אין צל של ספק שהשאיפה העליונה שלנו בנושא הזה היא שעובד בחקלאות באזור העוטף יישאר לעבוד בעוטף בחקלאות
אליהו מרידור:
 זאת מטרת העל
אליהו מרידור:
 אבל כיוון שאנחנו לא יכולים לכפות על עובד להמשיך לעבוד באזור שלא נעים לו - -
ענבל משש:
הם לא עובדים באזור העוטף
אליהו מרידור:
אין ברירה, תיאלצי - -
ענבל משש:
להמשך אדוני מתכוון?
אליהו מרידור:
תנסי רגע להקשיב לי ולא רק לשמוע אותי
אליהו מרידור:
 עובד בחקלאות בעוטף – אנחנו מאוד מעוניינים לשמר אותו היום שימשיך לעבוד בחקלאות בעוטף, אפילו לתגמל אותו בבונוס
אליהו מרידור:
 שוחחתי כבר על כך עם שר החקלאות, וכרגע אני לא נותן לזה ביטוי
אליהו מרידור:
 אין ספק שזאת מטרת העל שלנו, ולצורך כך אמרתי שאני קובע דיון מיוחד ואני גם יורד קודם לשטח
אליהו מרידור:
 אבל עובד בחקלאות בעוטף ולא רוצה להישאר ומבקש לחזור לבית שלו בתאילנד – האם כדי לשמור אותו כך שברגע שהקרבות ייפסקו – כשידנו על העליונה, בעזרת השם – וכדי שהוא יוחזר במהרה למעסיק שלו לחקלאות בעוטף, האם לא נכון שבזמן הזה ננייד אותו או לחקלאות באזור אחר או לתחום עיסוק אחר באזור שאינו אזור מלחמה, וכך אנחנו גם מאפשרים לו להתפרנס בארץ, ללון בארץ, ואותו חקלאי שלמענו הוא הגיע יידע שהוא קרוב אליו ושברגע שמסתיימת המלחמה הוא חוזר אליו לאזור שלו ותחת ההעסקה שלו
אליהו מרידור:
 אני מדבר על אותם 6,000 שמבקשים לצאת
אליהו מרידור:
 אני לא מדבר על מי שכבר נויד לעבודה אחרת בארץ
ענבל משש:
אבל אדוני שמע שיצאו רק 1,000; אז כל אלה שטרם יצאו ובוחנים האם לצאת או לא – הייתה בהלה בהתחלה והם נרשמו לצאת
אליהו מרידור:
 לכן אני לא מדבר על אלה שיצאו בתבהלה הראשונה
ענבל משש:
זה אותם אלה שנרשמו בשגרירות
ענבל משש:
 אתה מדבר על אותה אוכלוסייה
ענבל משש:
 אותם אלו נוידו לחקלאים אחרים באזורים שונים בארץ במקומות הרבה יותר בטוחים
ענבל משש:
 אז הניוד היה בתוך הענף
ענבל משש:
 יצאו 1,000, נרשמו 6,000 – אני מניחה שחלקם זה רישום כפול
ענבל משש:
 נניח, בסדר?
אליהו מרידור:
גברת משש, יש בתי מלון שבהם יש עובדים זרים שלנים שם?
ענבל משש:
מקצתם
ענבל משש:
 חלקם שוהים עם הקיבוצים שלהם שפונו
ענבל משש:
 הם לקחו את העובדים הזרים, והם כרגע מתאוששים יחד איתם
ענבל משש:
 אז הם משמרים וגם מאפשרים להם להתאושש
אליהו מרידור:
אני אנסה לפשט את השאלה ולזקק את אותה כמות: האם יש עובדים זרים בחקלאות מאזור העוטף שעדיין לא משובצים בעבודה כלשהי ובוחנים את האפשרות לעזוב את הארץ?
ענבל משש:
ודאי
אליהו מרידור:
 רק עליהם אני מדבר, לא שום דבר אחר
משה נקש:
יש להם חלופה של עבודה בחקלאות
אליהו מרידור:
זה לא מה ששאלתי, אני מתנצל
ענבל משש:
אני לא מצליחה להבין את השאלה
אליהו מרידור:
אמנם אני עם שעת לינה אחת ביממה האחרונה אבל אני עדיין מרגיש שאני די מפוקס, תודה לאל, עם כל הצניעות
אליהו מרידור:
 אני מדבר על עובדים שבמקור עובדים בחקלאות בעוטף וכרגע לא עובדים באף עבודה והם לא נמצאים בעוטף, ובוחנים את האפשרות לחזור לארץ מולדתם – עליהם אני מדבר
אליהו מרידור:
 קיימים כאלה?
אליהו מרידור:
 זאת אומרת שהם לא עובדים במקום אחר, והם עדיין בארץ, והם בוחנים את האפשרות לעזוב את הארץ
אליהו מרידור:
 האם אותם ניתן לשבץ בעבודה כלשהי במקום שהם ירגישו בו בטוחים?
משה נקש:
בחקלאות במקומות - - - בארץ
משה נקש:
 יש עוד עבודות חקלאות - - -
ענבל משש:
כרגע הבחירה היא בידי העובד
ענבל משש:
 אנחנו הנחינו את הלשכות הפרטיות לשבץ אותם לעבודה בחקלאות ככל שהם מעוניינים
ענבל משש:
 הבחירה היא של העובד
ענבל משש:
 כפי שאמרנו, היציאה היא וולונטרית
ענבל משש:
 אם עובד בוחר לצאת אנחנו מציעים לו עבודה במקום אחר
ענבל משש:
 קיימת חלופה בתוך הענף
ענבל משש:
 אנחנו לא מניידים עובדים בחקלאות לענפים אחרים – זאת לא העת ולא השעה
ענבל משש:
 יותר מזה, החקלאים צריכים את העובדים האלה
ענבל משש:
 צריך לקיים את הביטחון התזונתי
אליהו מרידור:
אין צל של ספק
ענבל משש:
סלח לי שאני לא מפוקסת
ענבל משש:
 יש לי בן במילואים, בעל במילואים - -
אליהו מרידור:
שיחזרו לשלום, בעזרת השם
ענבל משש:
- - אנחנו מלוויה ללוויה, לצערי
ענבל משש:
אז אני לא מפוקסת, אבל כפי שאמרתי יש עובדים זרים שהביעו רצון לצאת
ענבל משש:
 כרגע הם ממתינים לטיסות חילוץ ונמצאים אצל חקלאים או במקומות אחרים
ענבל משש:
 חלקם מתאוששים, חלקם מחשבים מסלול וחלקם חזרו לעבודה
ענבל משש:
 פגשתי גם בקדימה עובדים זרים שחזרו לעבודה בשדות כי הם היו מעוניינים
ענבל משש:
 אז כרגע נמצאים אצל החקלאים בקדימה עובדים באופן זמני
ענבל משש:
 כשנשקם, בעזרת השם ובמהרה, את העוטף הם יחזרו למעסיק המקורי שלהם בחקלאות
אליהו מרידור:
 זה האינטרס שלנו
אליהו מרידור:
 לשם אני מבקש לחתור
אליהו מרידור:
 זאת אומרת כל מי שלא משובץ בחקלאות בעוטף יכול לעבור לעבוד בחקלאות במקום אחר בלבד; ומי שלא, פשוט חוזר לארצו
ענבל משש:
לצערנו, אבל כן
אליהו מרידור:
 קיבלתי תשובה, אני מבין את המגבלות
אליהו מרידור:
 אנחנו נצטרך להיערך גם לקראת זה
אליהו מרידור:
 אני אשמח אם תוכלי להתייחס, בבקשה, לשאר השאלות ששאלתי לעניין תגבור, לעניין תמרוץ
ענבל משש:
לגבי תמרוץ – אנחנו בדיון אסטרטגיה במקביל
ענבל משש:
 ב-11 הימים האלה ריכזנו מאמץ בחירום, במתן מענה לכל מה שהיה
ענבל משש:
 במלחמה כמו במלחמה יש כאוס גדול בגורם ההפתעה
ענבל משש:
 היינו צריכים לתת מענה לחיים של אנשים
ענבל משש:
 בדיוני האסטרטגיה נעסוק בשבוע הזה
ענבל משש:
 אנחנו עושים את זה גם בפורום ההנהלה של הרשות בראשות המנכ"ל
ענבל משש:
 אז נחשוב על סל מענים
ענבל משש:
 זה דיון אסטרטגי כדי לסייע, כמובן, לחקלאות במדינת ישראל ולעובדים הזרים
ענבל משש:
 אחר כך נדבר על סל של דברים
ענבל משש:
      לגבי השאלה האם נערכים לאחר הלחימה – עכשיו יש אי ודאות וקשה לקבל החלטות אסטרטגיות בתקופה של אי ודאות
אליהו מרידור:
איזו אי ודאות, גברתי?
ענבל משש:
כמה עובדים ייצאו - -
אליהו מרידור:
אני לא מדבר על עובדים זרים שעוזבים את הארץ
אליהו מרידור:
 אני גם מדבר על עובדים פלסטינים, במיוחד עזתים
אליהו מרידור:
 צריך לקחת בחשבון שיהיו מעסיקים ישראלים שיעדיפו לא להעסיק עובדים פלסטינים, אפילו לא מאיו"ש, בוודאי לא בזמן הקרוב אחרי המלחמה
אליהו מרידור:
 ייתכן שאנשים מרגישים לא נוח, איבדו את האמון הבסיסי
אליהו מרידור:
 זאת מציאות שאנחנו לא יכולים להתעלם ממנה
קריאה:
כבר היום רשויות מתנגדות
אליהו מרידור:
לא מפתיע אותי
קריאה:
לא רק רשויות, גם הקבלנים עצמם
אליהו מרידור:
לא מפתיע אותי, אומר בכנות
קריאה:
אומרים "לא אצלנו"
אלדד ניצן:
אני יושב-ראש המעסיקים בענף הבנייה
אלדד ניצן:
 כרגע אתרי הבנייה לא עובדים מתחילת המלחמה
אלדד ניצן:
 העובדים בבית
אלדד ניצן:
 הבעיה היא ברשויות המקומיות
אליהו מרידור:
זה אירוע אחר, תכף ניגע בזה
אליהו מרידור:
      גברת משש, ברשותך, נעשה הפוגה קטנה
אליהו מרידור:
 נמצא פה אדון שחייב לרוץ ללוויה, ואנחנו לא רוצים לעכב אותו
אילן גורדו:
שלום, אני גזבר התאחדות בוני הארץ בפן הציבורי שלי; בפן הפרטי אני קבלן יזם שבונה בארץ, דור שני של קבלנים
אילן גורדו:
 אני רוצה לחזק כמו יושב-ראש הוועדה וגברת ענבל את חיילי צה"ל ואת המשפחות
אילן גורדו:
 אף פעם לא השתמשתי במה שאני אומר אבל אני אשתמש בזה פעם ראשונה: גם אני פגוע – אני מבעלי קפה "מומנט" בירושלים
אילן גורדו:
 אני ראיתי זוועות שקשה לי לדבר עליהם
אילן גורדו:
 אבל זאת הפעם הראשונה, אדוני היושב-ראש, שאני מזכיר את זה
אילן גורדו:
      אני אתחיל ואגיש שאני מתפלא על אדוני היושב-ראש וגם עלייך, ענבל
אילן גורדו:
 ענף הבניין לא מוזכר פה
אילן גורדו:
 למה? למה ענף הבניין לא מוזכר פה בכלל?
אליהו מרידור:
מר גורדו, סליחה שאני קוטע אותך
אליהו מרידור:
 אני לא רוצה להכות על חטא שנתתי לך קדימות לדבר לפני שנושא הבנייה הגיע לדיון
אליהו מרידור:
 הוא נמצא בחלק מסדר היום
אליהו מרידור:
 אתה פשוט הגעת אליי בתחילת הדיון ואמרת לי שאתה מבקש שאקדים אותך כמה שיותר כי אתה ממהר
אליהו מרידור:
 טבעי היה שהייתי נותן לך לדבר אחרי שהייתי מתחיל לגעת בנושא הבנייה
אילן גורדו:
אני לא יכול לחכות אחרי שתדבר
אילן גורדו:
 אני רק רוצה להגיד את האמת שלי
אליהו מרידור:
אבל אתה מתפלא למה עוד לא דיברנו על הבנייה
אילן גורדו:
כי הוא לא הוזכר פה
אילן גורדו:
 כענף חיוני הוא לא הוזכר פה בכלל
אליהו מרידור:
 אנחנו כרגע עוסקים בסקירה
אליהו מרידור:
 חלק מתחנות הסקירה יהיה ענף הבנייה
אליהו מרידור:
 יש פה נציגות של הסתדרות העובדים בענף הבנייה, יש פה נציגות של בוני הארץ
אליהו מרידור:
 לא הגענו לשם
אליהו מרידור:
 לפני שהתחלתי את הדיון ורק מטעמים אנושיים - -
אילן גורדו:
אני צריך לצאת ללוויה באשקלון של אחד הקבלנים שלנו
אילן גורדו:
 אני מניח שגם ענבל צריכה להיות שם
אליהו מרידור:
אני מבין ומאמין
אילן גורדו:
 אם אתה לא רוצה שאני אגיד את דבריי
אליהו מרידור:
אני רוצה שתגיד את דבריך אבל אתה לא יכול להתלונן למה לא דיברנו על הבנייה
אילן גורדו:
אמרתי שזה בכלל לא הוזכר כענף חיוני
אילן גורדו:
 לא דובר על זה בכלל
ענבל משש:
אדוני, לא נגענו בענף הבניין כי האתרים סגורים
ענבל משש:
 אני ציינתי איזה פעולות עשינו בחירום
ענבל משש:
 אגב, פינינו עובדי בניין משדרות אז כן עשינו בענף הבניין אבל האתרים כרגע סגורים
ענבל משש:
 כולכם יודעים את ההערכה הרבה שיש לנו לענף
ענבל משש:
 אנחנו עומדים בקשר הדוק איתכם – גם עם התאחדות הקבלנים, גם עם התאחדות התאגידים
ענבל משש:
 אלדד יגיד לך שבוודאי אתם ענף חיוני, קטר הצמיחה של המשק
ענבל משש:
 אמרתי את זה כמה וכמה פעמים
ענבל משש:
 אנחנו עומדים בקשר ישיר והדוק
ענבל משש:
 כרגע האתרים סגורים אז לא ציינתי פעולות שנעשו
ענבל משש:
 אנחנו נשמח לסייע לענף הזה כפי שאנחנו עושים בשגרה
אילן גורדו:
אני בדיוק רוצה להגיד על זה שהאתרים שלנו סגורים
ענבל משש:
בבקשה, אדוני
אילן גורדו:
האתרים שלנו סגורים, ולדעת התאחדות בוני הארץ – ללא כל סיבה
אילן גורדו:
 יש 22 אלף עובדים; 50% מהם יהודים, 50% מהם ערבים; 26 אלף זרים שבהם 12,000 מולדבים, 6,000 סינים, תורכים ואוקראינים ו-5,000 בחברות ביצוע
אילן גורדו:
 עובדים ישראלים – נתנו להם לעבוד בכל מיני ענפים בכל מיני מקומות
אילן גורדו:
 אדוני, אני שלחתי לך סרטון וכדאי שתצפה בו – איך מגרשים ברשויות עובדים ישראלים מאתר בנייה
אילן גורדו:
 למה? למה? אנחנו נצטרך לבנות את העוטף
אילן גורדו:
 קבלנים מחכים לעמוד כחיילים בהתנדבות להגיע לדרום ולבנות
אילן גורדו:
 אנחנו נצטרך לבנות
אילן גורדו:
 תחזקו אותנו כקבלנים כדי שנוכל לבנות
אילן גורדו:
 אם נגיע חלשים לא נוכל לעבוד ולא נוכל לבנות
אילן גורדו:
 אנחנו נותנים דירות, אנחנו מאכלסים אנשים מפונים משם
אילן גורדו:
 אנחנו לא מדברים על העובדים הפלסטינים – עובדים זרים ישראלים לא יכולים לעבוד באתר בנייה? מאיזו סיבה? באיזו סמכות? אנחנו מבקשים וזועקים לסיוע שלכם
אילן גורדו:
 למי הסמכות לסגור אתר בנייה? לראש רשות מקומית שאומר לא להחזיק ישראלים? שר השיכון הוציא אתמול מכתב לרשויות לתת לנו לעבוד
אילן גורדו:
 לא מסתכלים עלינו ולא מתייחסים אלינו
אילן גורדו:
 למה?
אליהו מרידור:
אדון גורדו, אני מבין את הכאב שממנו אתה מוציא את דבריך הכנים, הנוקבים והברורים
אליהו מרידור:
 חשוב שנעשה סדר קטן: הוועדה שאני עומד בראשה, תפקידה לפקח על עבודת הממשלה ומשרדיה
אליהו מרידור:
 ההחלטה אם ענף כזה או אחר נותן שירות היא לא החלטה שנמצאת בידי הוועדה
אליהו מרידור:
 הוועדה יכולה לטפל ולהגיב אבל ההחלטה היא של המשרד הרלוונטי, של הצרכנים ושל הרשויות
אליהו מרידור:
 אני יכול להבין את כאבך אבל זה נושא רחב יותר ולא ממוקד בענף הזה
אליהו מרידור:
 אם משרד העבודה והרווחה, משרד הכלכלה ומשרד הבינוי והשיכון שקשורים לתפעול הענף יוציאו הנחיה כזאת או אחרת – עם זה ניתן לפנות
אלדד ניצן:
הם פנו כולם
אלדד ניצן:
 הרשויות עושות דין לעצמן
אלדד ניצן:
אדוני, אני רק אמחיש לך שאמרת לפני כמה דקות כמה חשוב לשמר את העובדים הזרים
אלדד ניצן:
הרבה מהעובדים הזרים הולכים הביתה כי אין להם עבודה
אלדד ניצן:
 הם אומרים – אם אין לנו עבודה, אין לנו מה לעשות פה
אלדד ניצן:
 אנחנו תוקעים גול עצמי לעצמנו
אליהו מרידור:
אני לחלוטין מבין
אילן גורדו:
ענבל, אנחנו רואים זליגה
אילן גורדו:
 20% מהמולדבים כבר עזבו
אילן גורדו:
 והיום הסינים הודיעו לנו שהם גם רוצים לצאת
אליהו מרידור:
אני מבין אתכם לחלוטין
אליהו מרידור:
 אני מנסה להסביר שמהמקום שלי אני יכול להצטרף לפנייה של משרד הבינוי והשיכון
אליהו מרידור:
 אבל אני לא יכול להחליף את משרד הבינוי והשיכון ואני גם לא יכול להתערב בהחלטה של רשות מקומית אם להפעיל אתר בנייה או לא
אליהו מרידור:
 אני לא יכול להתערב בזה
אליהו מרידור:
 אני יכול להצטרף לפנייה
אילן גורדו:
חשוב לי שזעקתנו תישמע לאוזניים קשובות גם שלך וגם של כל יושב-ראש ועדה שקשור לנושא הזה
אלדד ניצן:
ביום שאחרי בעוטף עזה לא יהיה מי שיבנה
אליהו מרידור:
אני מבין לחלוטין ומזדהה עם זה
אליהו מרידור:
 אני יכול להבין שרשות מקומית אינה מסכימה שאתר בנייה יופעל בשטח סמוך לאזור מגורים קיים כשמי שפועל בשטח הוא פלסטיני, גם באישור
אליהו מרידור:
 אני יכול להבין
אלדד ניצן:
אבל אין פלסטינים
קריאה:
הפלסטינים לא יוצאים
אילן גורדו:
אני אסביר: עובד פלסטיני לא נכנס
אילן גורדו:
 עובד ערבי-ישראלי שיש לו תעודת זהות כחולה דינו כדיני במדינה שלנו
אילן גורדו:
 הוא יכול להיכנס לכל מקום, הוא גם יכול להיכנס לכנסת
אליהו מרידור:
 אם לא הובהר פה מספיק חלק מעבודתי בתהליכי הזיהוי עוסקת גם בערביי ישראל, ואני מקדיש לכך שעות ומאמצים רבים
אליהו מרידור:
 אין לזה שום שייכות
אליהו מרידור:
 אני רק אומר שרשות מקומית שהחליטה לא לפתוח אתר בנייה משיקול כזה או אחר – אני מניח שאנחנו מבינים שאנחנו לא מכירים את כל השיקולים והאילוצים
אליהו מרידור:
 אני יכול להצטרף לפנייה של משרד הבינוי והשיכון ושל משרד הכלכלה ולהוציא עצומה משותפת שאקח בה חלק, בין היתר כדי לשמר את אותם עובדים להמשך הפעילות לאחר המלחמה
אליהו מרידור:
 אני לא יכול לקבוע להם
אליהו מרידור:
 אם משרד הבינוי לא יכול לקבוע להם, בוודאי אני לא יכול לקבוע להם
אילן גורדו:
אדוני, אני לא ביקשתי שתקבע להם
אילן גורדו:
 אני חוזר ואומר: זעקתנו חשוב שתישמע גם לאוזניך
אלדד ניצן:
זאת גם זעקה של המדינה
אילן גורדו:
זאת זעקה מדם לבי - -
אליהו מרידור:
אני מכיר אותה, אני רגיש כלפיה ואני לא מבטל אותה
אילן גורדו:
אנחנו הקטר שמוביל את המשק
אליהו מרידור:
יש הרבה קטרים והרבה קרונות ואני לא מבטל, חלילה, אף אחד על חשבון השני
אליהו מרידור:
 אני מבין את זה לחלוטין
אליהו מרידור:
 הסברתי לך את הפוזיציה שהוועדה הזאת נמצאת בה ואני כיושב-ראש שלה
אליהו מרידור:
      אני רוצה להקשיב להתייחסות של נציגת משרד הבינוי והשיכון, הגברת מיכל ארן, בבקשה
אליהו מרידור:
 היא נמצאת איתנו בזום
אליהו מרידור:
 אם אפשר, בבקשה, שאנשי המחשוב ייתנו פה פוקוס לשידור שלה
אליהו מרידור:
 מיכל, המיקרופון שלך מושתק
מיכאל אורן:
שומעים אותי?
אליהו מרידור:
עכשיו כן
אליהו מרידור:
 גם כמעט רואים
מיכאל אורן:
מצוין
מיכאל אורן:
 אני מתנצלת שאני מהבית
מיכאל אורן:
 בעלי במילואים משבת, ואני עם ילדים קטנים
אליהו מרידור:
שיחזור לשלום
מיכאל אורן:
אמן
מיכאל אורן:
 תודה רבה
מיכאל אורן:
 שומעים אותי?
מיכאל אורן:
היו כאן היבטים שונים של ענף הבנייה
מיכאל אורן:
 דבר ראשון, היכולת של הרשויות - - -
אליהו מרידור:
אני מתנצל, תיאלצי לשפר את השידור
אליהו מרידור:
 אנחנו לא מצליחים להבין את הסקירה שלך, גברת מיכל
ענבל משש:
היא אמרה שנושא סגירת האתרים מצוי בבדיקה משפטית
אליהו מרידור:
 עד שתשופר הקליטה – אני רוצה, בבקשה, לשאול את נציגת ביטוח לאומי
אליהו מרידור:
 זה לא שייך לגברת גבאי אף על פי שהיא בדרך כלל הכתובת שאני מפנה אליה שאלות
אילן גורדו:
אדוני, תודה רבה על זכות הדיבור
אליהו מרידור:
אני מודה לך, ואני מבטיח שהנושא הזה לא ייעלם מעינינו ומאוזנינו
אליהו מרידור:
 זה נושא שנבקר אותו, נפקח עליו ונמליץ על חלופות ועל פתרונות יצירתיים, כפי שאנחנו משתדלים לנהוג
אילן גורדו:
תודה רבה
אילן גורדו:
 בשורות טובות
אליהו מרידור:
דרך צלחה
אליהו מרידור:
      ביטוח לאומי אמון על הטיפול בנרצחים מבין העובדים הזרים
אליהו מרידור:
 אני מבקש לדעת איך המדינה מתנהלת בממשק הזה; לקבל סקירה לגבי מספר הנרצחים המדווחים והמזוהים מבין העובדים הזרים; לדעת מהם זכויותיהם, ואיך בני משפחותיהם מממשים את הכספים; איך מטפלים ומי מטפל בהטסת הגופה וכל הסידורים הנדרשים; האם ביטוח לאומי בשיתוף משרד החוץ שואף לקבל דגימות DNA ממשפחות הנרצחים לצורך זירוז תהליך הזיהוי
אליהו מרידור:
 אני אשמח לקבל את הסקירה על השאלות שהעליתי פה
נטלי גבאי לוי:
אני מנהלת אגף סיעוד בביטוח הלאומי
נטלי גבאי לוי:
 מדובר בעובדים זרים אז ההתייחסות תהיה מהאגף שלנו אף על פי שיש לנו אגף שמטפל בנושא של נפגעי פעולות איבה
אליהו מרידור:
את מתייחסת לכלל העובדים הזרים שנפגעו
נטלי גבאי לוי:
אני מתייחסת גם לנושא של איבה וגם ברמת הסיעוד
נטלי גבאי לוי:
 מהרגע הראשון הבנו את גודל האסון ועם מה אנחנו הולכים להתמודד
נטלי גבאי לוי:
 חשוב לציין שבביטוח הלאומי העובדים הזרים הם חלק בלתי נפרד מהאזרחים
נטלי גבאי לוי:
 אין איזושהי התייחסות מיוחדת לעובדים זרים
נטלי גבאי לוי:
 הזכויות שלהם, ההטבות, התגמולים שהביטוח הלאומי נותן שווי ערך למה שאזרחי מדינת ישראל זכאים
נטלי גבאי לוי:
 אין הפרדה בחוק
נטלי גבאי לוי:
      פיתחנו בימים האחרונים בזכות מערך הדוברות וההסברה שלנו הרבה מאוד מידע למשפחות הנרצחים, לפצועים
נטלי גבאי לוי:
 יש מוקדים ייעודיים והרבה מאוד מידע שמתפרסם באתר שלנו, ברשתות החברתיות: פייסבוק, אינסטגרם, טלגרם
נטלי גבאי לוי:
 כל הזמן עולה שם מידע גם ברמת מוקדים ייעודיים שהקמנו שנותנים תמיכה ומענה בשפות שונות
נטלי גבאי לוי:
 כמובן, כל עובדי הביטוח הלאומי מגויסים מהבית או מכל מקום – כולנו  עובדים בכל הכוח ונותנים מענה לכלל משפחות הפצועים ולחללים, ביקורים בבתי החולים, ביקורי תנחומים, לצערי
נטלי גבאי לוי:
 אנחנו נאלצים להגיע גם לבתים האלה וגם להלוויות
נטלי גבאי לוי:
      אני לא יכולה להתייחס לרמת הנתונים
נטלי גבאי לוי:
 אני מניחה שאדוני יודע שמלאכת הזיהוי טרם הסתיימה, ואנחנו לא כל כך יודעים להגיד - -
אליהו מרידור:
אלה לא היו השאלות שלי, גברתי
נטלי גבאי לוי:
שאלת כמה עובדים זרים נרצחו
נטלי גבאי לוי:
 אז אני עדיין לא יודעת להגיד
אליהו מרידור:
שזוהו
נטלי גבאי לוי:
כרגע אנחנו מטפלים ב-17 מקרים של הטסות לחו"ל
נטלי גבאי לוי:
 אני לא יכולה להגיד שהם עובדים זרים
נטלי גבאי לוי:
 כמובן, הביטוח הלאומי מממן את הטסת הגופה בין זה עובד זר או תייר ששהה בארץ
נטלי גבאי לוי:
 אנחנו עדיין לא יודעים לעשות את ההבחנה, וברגע שנוכל נמסור את המידע הזה לוועדה
נטלי גבאי לוי:
      אנחנו מממנים את כל הטיפול בהטסת הגופה לחו"ל; אנחנו מפצים את המשפחות בחו"ל גם בתגמולים ממש כמו שאנחנו נותנים בארץ
נטלי גבאי לוי:
 הפצועים שנשארים בארץ, מן הסתם, זכאים לקבל תגמולים כמו אזרחים
נטלי גבאי לוי:
 יש הרבה מאוד הטבות שאני לא אמנה כאן, אבל גם לחו"ל אנחנו מעבירים מענקי אבל
נטלי גבאי לוי:
 אם עובד זר היה נשוי אז אשתו תקבל מענק התאלמנות
נטלי גבאי לוי:
 אנחנו גם מסייעים בנושא הקבורה ובסיוע לסדר מקום לקבורה
נטלי גבאי לוי:
 למה עוד רצית שאתייחס?
אליהו מרידור:
לדעתי, ענית לי על כל מה ששאלתי, חוץ מעניין ה-DNA ועוד הרבה מעבר לזה